laion/Wikipedia-Exotic huggingface dataset:
ג'קי מקשי

ג'קלין 'ג'קי' מקשי (נולדה ב-25 בדצמבר 1943) היא זמרת אנגלית. מאז 1966 היא מופיעה עם Pentangle, להקת פולק רוק ידועה, שניחנה בהשפעות ג'אז. מקשי נולדה בקטפרוד, דרום לונדון. את הקריירה המוזיקלית שלה החלה כסולנית במועדוני פולק באמצע שנות ה-60. לאחר שיתוף פעולה עם הגיטריסט ג'ון רנבורן, החליטו השניים לייסד את להקת Pentangle. פנטנגל ביססה את עצמו במהירות כאחד הייצוגים המוקדמים ביותר של תנועת הפולק רוק הבריטית. עם זאת, בנוסף למעריצי פולק בריטי מסורתי, הם הצליחו למשוך קהל גם מעולם הרוק, הפופ והפולק הפסיכדלי. הלהקה המקורית ניגנה תערובת של בלדות, בלוז וג'אז, ולעיתים קרובות שילבה את הז'אנרים הללו באותה יצירה. למקשי היה חלק חשוב ביצירת הסגנון המוזיקלי של הלהקה, ושירתה מזוהה עימה לחלוטין. ב-1994, הקימה מקשי להקה חדשה בשם Jacqui McShee's Pentangle, שעברה כמה שינויים פרסונליים, ועדיין מופיעה כיום. בשנת 1995 הופיעה מקשי כזמרת חזרות, יחד עם בעלה, המתופף גרי קונווי, באלבומו של דייוויד יוז, Active in The Parish. האלבום נבחר ל"אלבום השנה" של מגזין Q. בשנת 1998 חברה מקשי חבר לאולריך מאסק כדי להקליט את The Frog and the Mouse and The Cat and the Fiddle. ההקלטות הללו נועדו לעזור לילדים גרמנים ללמוד לדבר אנגלית. בשנת 2020 מקשי והגיטריסט הבריטי קווין דמפסי הוציאו את From There to Here (MCDEM 001), הקלטה של שירים בהלחנה עצמית, ששולבו בהם מנגינות מסורתיות. בנובמבר 2020 דווח שהיא מתגוררת בסארי, אנגליה. למקשי יש אחות אחת. בראשית שנות ה-60 הצטרפו שתיהן הצטרפו לקמפיין למען פירוק נשק גרעיני. מדיה וקבצים בנושא ג'קי מקשי בוויקישיתוף ג'קי מקשי, במסד הנתונים הקולנועיים IMDb (באנגלית) ג'קי מקשי, באתר AllMusic (באנגלית) ג'קי מקשי, באתר MusicBrainz (באנגלית) ג'קי מקשי, באתר Discogs (באנגלית) ג'קי מקשי, באתר Songkick (באנגלית) Harris, Craig. [ג'קי מקשי, באתר AllMusic "Jacqui McShee Biography"]. Allmusic. נבדק ב-3 ביולי 2010. {{cite web}}: (עזרה); Check |url= value (עזרה) Unterberger, Richie. [ג'קי מקשי, באתר AllMusic "Pentangle Biography"]. Allmusic. נבדק ב-3 ביולי 2010. {{cite web}}: (עזרה); Check |url= value (עזרה) Sexton, Paul. "The Prog Interview: Jacqui McShee". Prog Magazine, issue 114, Nov. 1, 2020. נבדק ב-22 במרץ 2021. {{cite web}}: (עזרה) Shaw, Peter. "JACQUI MCSHEE & KEVIN DEMPSEY: FROM THERE TO HERE". folkradio.co.uk. נבדק ב-22 במרץ 2021. {{cite web}}: (עזרה) Shaw op. cit. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'קי מקשי".
סטרלינג בומון

סטרלינג מרטין בומון (באנגלית: Sterling Martin Beaumon; נולד ב-2 ביוני 1995) הוא שחקן אמריקאי. בומון נולד ב-2 ביוני 1995 בסן דייגו, קליפורניה. בשנת 2005 בומון החל להופיע בתפקידי אורח בסדרות טלוויזיה בהן "הרקיע השביעי", בדרמה הרפואית "ER" המשודרת ברשת NBC, "בונז", "סקראבס" ובסדרת המתח "פשע מן העבר". בין השנים 2007–2009 שיחק בתפקיד חוזר בסדרה "אבודים". בשנת 2009 דיבב את סלאדג' בסרט הקולנוע "אסטרו בוי". בשנת 2012 שיחק לצד אמילי בלאנט וקולין פירת' בסרט הקולנוע "ארתור ניומן". בשנת 2013 שיחק במיני סדרה "האלמנה האדומה". שנה לאחר מכן שיחק בתפקיד ראשי בעונה הרביעית של סדרת הטלוויזיה "ההריגה" של רשת AMC. בשנת 2017 שיחק בתפקיד ראשי בסדרת הטלוויזיה "חוק וסדר: פשע אמיתי". בשנת 2018 שיחק בסרט הקולנוע "איש הפכפך" לצד פירס ברוסנן. בשנת 2021 לוהק לתפקיד בסרט הקולנוע, "Your Lucky Day" לצד אנגוס קלאוד. מדיה וקבצים בנושא סטרלינג בומון בוויקישיתוף סטרלינג בומון, במסד הנתונים הקולנועיים IMDb (באנגלית) סטרלינג בומון, באתר AllMovie (באנגלית) סטרלינג בומון, במסד הנתונים הקולנועיים KinoPoisk (ברוסית) Sterling Beaumon Age, Height, Weight, Body, Wife or Husband, Caste, Religion, Net Worth, Assets, Salary, Family, Affairs, Wiki, Biography, Movies, Shows, Photos, Videos and More, WikiNBio - Wikipedia and Biography, ‏5 במרץ 2021 Beaumon has guest-starred on an episode of the NBC series, ER, as well as episodes of Bones, Scrubs, Gary Unmarried, Cold Case, and Crossing Jordan. He played the young Benjamin Linus on the hit ABC series Lost. K.J. Yossman, Variety, Variety, ‏2 בנובמבר 2021 Your Lucky Day: Sterling Beaumon joins thriller based on short film, JoBlo, ‏2 בנובמבר 2021
לינדו

האם התכוונתם ל... אלווירה לינדו – עיתונאית וסופרת ספרדייה דלרוי לינדו – שחקן אנגלי חואן לינדו – פוליטיקאי דרום אמריקאי לנדו לינדוס
הצי הגרמני

האם התכוונתם ל... הצי הפרוסי – 1657–1866 רייכספלוטה – הצי הגרמני בשנים 1848–1853 צי הקונפדרציה הצפון-גרמנית – הצי של הקונפדרציה הצפון גרמנית בשנים 1866–1871 הצי הקיסרי הגרמני – הצי של הקיסרות הגרמנית (1872–1918) רייכסמרינה – הצי של רפובליקת ויימאר (1918–1935) קריגסמרינה – הצי של גרמניה הנאצית (1935–1945) בונדסמרינה – הצי של גרמניה המערבית (1956–1990) פולקסמרינה – הצי של גרמניה המזרחית (1956–1990) דויטשה מרינה – הצי של גרמניה כיום, לאחר איחודה ב-1990
קורטידו

קורטידו (בספרדית: Curtido) הוא סוג של ירקות מוחמצים או רליש, המותסס קלות, מבוסס על כרוב. אופייני למטבח הסלבדורי ובשאר מדינות מרכז אמריקה. הקורטידו עשוי בדרך כלל מכרוב, בצל, גזר, אורגנו, ולפעמים מיץ ליים; הוא מזכיר כרוב כבוש, קימצ'י או סלאו קולי טארט. נהוג להגיש אותו לצד המעדן הלאומי pupusas. לבליז יש מתכון דומה שנקרא "curtido" על ידי דוברי הספרדית שלה. זהו רליש חריף ומותסס עשוי מבצל, הבנורוס וחומץ. הוא משמש כתוספת ל-salbutes garnaches, ומנות נפוצות בטבח הבליזאי. אנקורטידו מדיה וקבצים בנושא קורטידו בוויקישיתוף Curtido is an authentic Salvadorian cabbage slaw or relish made with finely shredded cabbage, red onion, carrot, spices, and vinegar., Tastes Better From Scratch, ‏2019-05-30 (באנגלית אמריקאית) ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
לוצ'אנו מיקליני

לוצ'אנו מיקליני (באיטלקית: Luciano Michelini) (נולד ב-1945) הוא מלחין, פסנתרן ונגב עוגב איטלקי. לוצ'אנו מיקליני למד בקונסרבטוריו די סנטה ססיליה ולמד פסנתרנות אצל ורה גובי בלקרדי (1903–1999), הלחנה אצל ארמנדו רנצי (1915–1985) וניצוח על תזמורת אצל פרנקו פרארה. משנת 1970 לימד בקונסרבטוריו די סנטה ססיליה, מאוחר יותר גם במכון הפונטיפי למוזיקה קדושה ובמכון ט'. לודוויקו דה ויקטוריה. מהשנים 1964 עד 1982 עבד כפסנתרן ומנצח ב-R.C.A. (כיום ב.מ.ג. אריולה). הוא הלחין פסקולים לסרטים רבים, כמו "La regina degli uomini pesce" של סרג'יו מרטינו. בשנים 1993–94 ניצח על התזמורת "סינפוניקה אברוזה" ברומא. הוא הופיע טלוויזיה בתוכניות "צ'או איטליה" ו-"Stradivari". לוצ'אנו ידוע לרוב בשל היצירה המפורסמת ביותר שלו, "Frolic" (שיר הפתיחה מהסיטקום תרגיע). The Black Decameron ‏ (Il Decamerone nero) ‏ (1972) Die Killermafia ‏ (La Polizia accusa: il servizio segreto uccide) ‏ (1975) Gambling City ‏ (La città gioca d'azzardo) ‏ (1975) Island of the Fishmen ‏ (L'Isola degli uomini pesce) ‏ (1979) American Rikscha ‏ (American risciò) ‏ (1989) Hölle der Verdammten ‏ (Mal d'Africa) ‏ (1990) תרגיע ‏ (Frolic) ‏ (2000) לוצ'אנו מיקליני, במסד הנתונים הקולנועיים IMDb (באנגלית) היצירה Frolic באתר Last.fm ביוגרפיה באתר SHEERPLUCK.
אלפא-בנק

אלפא-בנק (ברוסית: Альфа-банк) הוא הבנק הפרטי הגדול ביותר ברוסיה, שתופס את המקום הרביעי במונחי נכסים. בשוק ההלוואות הקמעונאיות אלפא-בנק תופס את המקום ה-3 עם נתח שוק של 4.7%, כאשר המקום ה-3 עם נתח של 11.7% הוא שוק כרטיסי האשראי. יש לבנק 486 משרדים (הראשי נמצא במוסקבה), 7.3 מיליון לקוחות פרטיים פעילים ו-631 אלף לקוחות עסקיים פעילים (לפי תוצאות 2020). יותר מ-75% ממניות הבנק נמצאות בבעלות אלפא גרופ: למעשה, חבילה הזו היא בבעלות או בשליטה ישירה של מיכאיל פרידמן (32.86%), גרמן חאן (20.97%) ואלכסיי קוזמיצ'ב (16.32%); שאר המניות בבעלות יחידים, כולל יו"ר מועצת פיוטר אוון (12.40%) ואנדריי קוסוגוב (אנ')‏ (3.67%). מדיה וקבצים בנושא אלפא-בנק בוויקישיתוף אתר האינטרנט הרשמי של אלפא-בנק אלפא-בנק, ברשת החברתית פייסבוק אלפא-בנק, ברשת החברתית אקס (טוויטר) אלפא-בנק, ביישום טלגרם אלפא-בנק, ברשת החברתית אינסטגרם אלפא-בנק, ברשת החברתית VK אלפא-בנק, סרטונים בערוץ היוטיוב Рейтинг банков | Банки.ру, www.banki.ru https://alfabank.st/media/about/annual_report/AlfaBank_annual_report_2020.pdf ערך זה הוא קצרמר בנושא בנקים ובנושא רוסיה. אתם מוזמנים לתרום לוויקיפדיה ולהרחיב אותו.
למור לבן-ראש

למור לבן-ראש (שם מדעי: Eulemur albifrons) הוא מין של פרימט מהסוג למור החי באי מדגסקר ונחשב בעבר לתת-מין של המין למור חום (Eulemur fulvus) אך הופרד למין עצמאי. אורכו של הלמור לבן הראש עד 40 סנטימטרים בתוספת הזנב שאורכו עד 50 סנטימטרים ומשקלו עד 2.3 קילוגרמים. לזכר של הלמור לבן הראש פרווה בצבע חום עד אפור, ראש, לחיים וסנטר בצבע לבן וזה מקור שמו של הלמור. לנקבה לעומת זאת יש ראש, לחיים וסנטר בצבע אפור. הלמור לבן הראש שוכן עצים וחי ביערות הגשם ההרריים ובשפלה של צפון-מזרח מדגסקר. הלמור לבן הראש ניזון בעיקר מפירות, עלים, פרחים, קליפות עצים, חרקים, עכבישאים, נדלים ומרבי רגליים. לא ידוע על עונת הרבייה של הלמור לבן הראש אך היא דומה למינים אחרים מסוגו. הלמור לבן הראש פעיל גם ביום וגם בלילה. הטורפים של הלמור לבן הראש הם טורפי מדגסקר כמו הפוסה, דורסי יום, דורסי לילה ונחשים גדולים כמו חנק קרקע מלגשי. הלמור לבן הראש נמצא על פי הרשימה האדומה של IUCN במצב השימור פגיע עקב בירוא יערות נרחב באי מדגסקר וציד. הפארק הלאומי מרוג'ג'י מדיה וקבצים בנושא למור לבן-ראש בוויקישיתוף למור לבן-ראש, באתר ITIS (באנגלית) למור לבן-ראש, באתר NCBI (באנגלית) למור לבן-ראש, באתר Animal Diversity Web (באנגלית) למור לבן-ראש, בבסיס הנתונים ARKive (באנגלית) למור לבן-ראש, באתר האנציקלופדיה של החיים (באנגלית) למור לבן-ראש, באתר GBIF (באנגלית) למור לבן-ראש באתר הרשימה האדומה של IUCN
עיצוב פנים

עיצוב פנים הוא תחום התמחות שהתפתח בתחום האדריכלות בשנות ה־20 של המאה הקודמת. הוא העוסק בתכנון ובשינוי חללים פנימיים במבנים. שלא כאדריכלות, עיצוב פנים אינו עוסק בתכנון של מבנים שלמים, בקונסטרוקציות ובהקשרים אורבניים, אלא בתכנון חללים פנימיים לפרטי פרטים. עיצוב הפנים מתייחס לצורכי האדם בחללים בנויים, במבני ציבור כגון בנק, בית חולים וספרייה ובבתים פרטיים. עיצוב הפנים נותן מענה לצרכיו הפיזיים והנפשיים של האדם, לדוגמה, מיקום וגודל החדרים השונים במבנה, תאורה בהתאם לצרכים שונים ואף תכנון מיקום ומספר השקעים במבנה. לרוב מעצב הפנים מחויב לדרישות, לצרכים וליכולות הכלכליות של הלקוח. היכולת האמנותית של מעצב הפנים בא לידיי ביטוי באמצעות סגנונו העיצובי או פרשנותו ל"בעיית" התכנון, עיצובים יוצאי דופן, בהם ניתן ביטוי לתפיסות מרחב החוץ והפנים הייחודי להם. בראשית המאה ה-20 מעצבים החלו לתבוע שינוי יסודי באדריכלות ובעיצוב שיתאימו לעת החדשה. אדריכלים רבים לרבות מיס ואן דר רוהה ולה קורבוזיה תכננו רהיטים חדש ושונים מהסגנונות הקודמים. לפי ההגדרה של לה קורבוזיה "בית הוא מכונת מגורים", ולכן חשב שסגנון חסכוני ופונקציונלי מתאים יותר. בתחילה התוצאות היו נוקשות וחסרות חמימות אנושית ואף עוררו התנגדות בקרב רבים. ככל שהתפיסה הזאת התפתחה, אפשר לראות כי תהליכים תעשייתיים בצד החשיבה הפונקציונלית הביאו לשילוב חומרים משוכללים ולשיפור ניכר בעיצוב ובצורותיו. כיום נדרשים העוסקים בתחום להתמצא בתחומים רבים הקשורים לעיצוב לרבות חומרים, נגרות, תאורה, חשמל, ריהוט, צבע, טקסטיל, מיזוג אוויר, אינסטלציה, תוכניות עבודה ועוד. בישראל, אין מגבלות רישוי על העיסוק בעיצוב פנים וכל אדם רשאי להציג את עצמו כ"מעצב פנים". מאז שנות ה-60, התקיימו בישראל קורסים לעיצוב פנים בטכניון ובמגוון של בתי ספר פרטיים, כמו בבצלאל ובמכללה למינהל. בשנות ה-70 הציעו מכונים אמריקאים קורסים לעיצוב פנים בלמידה מרחוק. חלק ממעצבי הפנים בישראל, שהם בוגרי תואר אקדמי, מאוגדים באגודת אדריכלי הפנים בישראל. בשנים האחרונות יש תופעה של מספר מעצבי פנים אשר מציגים עצמם כאדריכלים. זוהי עבירה על החוק (לפי חוק התכנון והבניה- יחוד פעילות אדריכל). פנג שווי היא שיטה סינית עתיקה לארגון חפצים ומבנים על מנת להגיע להרמוניה עם הטבע - שיטה שעמדה בבסיס הדת הטאואיסטית. במהלך המאה ה-19 הגיע הפנג שווי לראשונה לארצות הברית יחד עם הפועלים הסיניים שהגיעו לערי החוף המערבי והחוף המזרחי. מאז ועד היום הפך המושג למטבע לשון נפוצה בפי מעצבי פנים, מתכננים ואדריכלים רבים ברחבי העולם המשלבים את עקרונות השיטה בתוכניותיהם. אדריכלות נוף בנייה בגבס הום סטייג'ינג מדיה וקבצים בנושא עיצוב פנים בוויקישיתוף עיצוב פנים, דף שער בספרייה הלאומית האתר של אגודת אדריכלי הפנים עיצוב פנים, באתר אנציקלופדיה בריטניקה (באנגלית) ריקי קורי על הצלחה בעיצוב פנים והאיזון בין מענה ללקוח לסגנון אישי, ‏2020 אסתר זנדברג, כיצד יראה בית המגורים בעיר העתיד?, באתר הארץ, 8 באפריל 2010 שני שילה‏, "הגיע הזמן להסדיר את תחום עיצוב הפנים", באתר וואלה, 31 ביולי 2009 10 קורסים להכשרת טכנאים, דבר, 12 ביולי 1962 סרטוט בניין ואדריכלי ריהוט ועיצוב פנים, מעריב, 21 באוקטובר 1963 המכונים הטכניים יפו, דבר, 5 באפריל 1965 נילי פרידלנדר, צרת בצלאל צר המקום, מעריב, 24 בדצמבר 1964 בצלאל העניק תעודות בוגרים, דבר, 6 ביולי 1969 הטכניון לא ממשיך בשנה ג', מעריב, 13 בנובמבר 1968 קורסים לעיצוב ולשרטוט, דבר, 22 בספטמבר 1970 למד עיצוב פנים בביתך, מעריב, 7 ביוני 1974 אודות אגודת מעצבי הפנים, באתר אגודת מעצבי הפנים בישראל
ורוד שושנה

ורוד שושנה הוא צבע שממוקם בסקאלת הצבעים בין הצבע האדום לצבע מג'נטה. ורוד שושנה הוא אחד מהצבעים השלשוניים (אנ') בגלגל הצבעים RGB. הצבע המשלים של ורוד שושנה הוא ירוק אביב. קיימים גוונים שונים של הצבע, הקרובים יותר למג'נטה או לאדום בסקאלת הצבעים בהתאמה. את הצבעים ניתן למצוא בין היתר בפרחים מסוגים שונים, בהם פרחי הפוקסיה, הבוהיניה, ההיביסקוס, והוורדים. הצבע מצוי גם בקליפת הפיטאיה ובנוצות הקקדו הוורדרד. בעברית, המילה "ורוד" נגזרה משם הפרח ורד. הדבר נכון גם לערבית, שבה נקרא הצבע وَرْدِي (וַרְדִי), לצרפתית (Rose), לגרמנית, רוסית, אורדו ושפות רבות אחרות. באנגלית מקובל לקרוא לצבע זה Pink, אם כי מילה נרדפת למקובלת היא Rose. בשפות אחדות משמעות שם הצבע היא "אדום בהיר", כך למשל בדנית - Lyserød. השימוש הידוע הראשון של המילה Rose באנגלית לציון צבע זה הוא בשנת 1382. המילה העברית לצבע ורוד קיימת רק בעברית מודרנית. ב-1898 הציע דוד יודילוביץ בעיתון "הצבי" את השם "ורד", כשם הפרח, עבור הצבע המכונה Rose בצרפתית. אליעזר בן-יהודה חידש את המילה "ורוד" המתאימה למשקל האופייני לצבעים. צבע זה נמצא בשימוש בדגל הכוחות המזוינים של אוקראינה. Maerz and Paul A Dictionary of Color New York:1930 McGraw-Hill Page 203 אילון גלעד, איך קיבלו הצבעים השונים את שמותיהם?, באתר הארץ, 20 בדצמבר 2014, מאמרו של יודילוביץ התפרסם ב"הצבי", 18 במרץ 1898, לצפייה במאמר באתר הארכיון "עתונות יהודית היסטורית". ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
679 Artists

679 Artists (הידועה באופן רשמי בשמות Sixsevenine ו-679 Recordings) הייתה חברת תקליטים בבעלות וורנר מיוזיק גרופ שבסיסה בלונדון, אנגליה. החברה הוקמה על ידי ניק וורת'ינגטון, לאחר שעזב את אקס-אל רקורדינגס ב-2001, יחד עם וורנר מיוזיק גרופ. החברה נקרא "679" כיוון שזו הייתה הכתובת של חנות התקליטים "Pure Groove" ברחוב Holloway. ההוצאה הראשונה של החברה הייתה אלבום הבכורה של פרויקט הראפ האנגלי The Streets,‏ Original Pirate Material, שזכה בתואר האלבום הטוב ביותר בשנות ה-2000 בעיתון האובזרבר. בהמשך, הוציאה החברה אלבומים נוספים של אמנים כמו Death From Above 1979, The Futureheads, Kano, King Creosote ו-Mystery Jets, את אלבומם השני של The Streets,‏ A Grand Don't Come for Free, שנמכרו מעל למיליון מעותקיו, ואת אלבומו של הראפר האנגלי פלאן בי, The Defamation of Strickland Banks, שזכה גם כן למכירות של למעלה ממיליון עותקים, ולתואר פלטינה מרובעת בבריטניה. אנני Cut Off Your Hands Dead Disco Death from Above 1979 The Earlies Elro Fryars The Futureheads King Creosote Kano ליטל בוטס מרינה M. Craft MSTRKRFT Mystery Jets Oh My! פלאן בי The Polyphonic Spree The Rifles Run the Road The Secret Handshake Secret Machines Siren Sirens / Love Letters / Heroine Hearts Spark The Stills The Streets The Webb Brothers We Smoke Fags Wideboys מדיה וקבצים בנושא 679 Artists בוויקישיתוף אתר רשמי Thompson, Ben (29 בנובמבר 2009). "Albums of the decade No 1: The Streets – Original Pirate Material". Observer Music Monthly. London. נבדק ב-18 בינואר 2022. {{cite news}}: (עזרה) "British album certifications – Plan B – The Defamation of Strickland Banks". British Phonographic Industry. 29 בנובמבר 2009. נבדק ב-18 בינואר 2022. {{cite news}}: (עזרה)
אברהם תאומים

אברהם תאומים (ה'תקע"ד, 1814 - כ"ו שבט ה'תרכ"ח, 1868) היה רב בגליציה ששימש ברבנות בערים זבורוב, בוטשאש וקמניץ. מחבר השו"ת חסד לאברהם. נולד לרבי צבי הירש, ששימש כאב בית דין בעיר קאליש. אימו חיה, הייתה ביתו של רבי יעקב לורברבוים, בעל הספרים המפורסמים חוות דעת, נתיבות המשפט ועוד. אשתו הראשונה נפטרה לאחר שלוש שנים ללא ילדים, התחתן בשנית עם פרומה שהתפרנסה מניירות ערך בבורסה. בהמשך, כשקיבל משכורת על רבנות, חילק אותה לבית החולים, לעניים בארץ ישראל וללומדי תורה. למד אצל רבי יעקב לורברבוים מליסא. תלמידו הרב יצחק תאומים, סיפר שבעשר השנים שלמד אצלו סיים בכל שנה את התלמוד ואת ארבעת חלקי השולחן ערוך. בגיל 16 התמנה כרב העיר זבורוב, ובשנת התרי"ג [1853] נקרא לשמש כאב בית דין בעיר בוטשאש. בשבת חזון שנת ה'תרכ"ה [1865] פרצה שרפה גדולה בעיר בוטשאש, שבעקבותיה נאלץ להגר לעיר קמניץ שם הוצע לו לשמש ברבנות. לאחר זמן מה עזב את הרבנות שם מפני שהתייחסו אליו כאדמו"ר, ושב לבוטשאש כאחד התושבים עד פטירתו. בהיותו בבוטשאש כתב שו"ת בשם חסד לאברהם. אחיינו, תלמידו וחתנו, הרב יצחק תאומים, בנו של אחיו הרב אפרים תאומים, הוציא את הספר לאור אחרי מותו. בניו הרב משה תאומים והרב יצחק יעקב תאומים כתבו הקדמות לספר. רוב כתביו של רבי אברהם לא יצאו לאור משום שנשרפו בשרפה הגדולה בבוטשאש. אמנם, חלק מהמכתבים של חידושיו על הרמב"ם להלכות קורבן פסח ועבודת יום הכיפורים שרדו ונדפסו עם השו"ת. אברהם תאומים, שו"ת חסד לאברהם, מהדורת למברג, תרנ"ח, באתר היברובוקס. תולדות רבי אברהם תאומים, מתוך ההקדמה לספרו. תשובת החסד לאברהם בעניין חבישת פאה נוכרית. ערך עליו באנציקלופדיה לחכמי גליציה - ה, וונדר מאיר, באתר אוצר החכמה. בהקדמה, תלמידו כותב שרק המהדורה הראשונה של הכתבים על עבודת יום הכיפורים שרדה והוא כתב עוד מהדורה שנשרפה.
L'enfer

L'enfer הוא שיר של הזמר-יוצר הבלגי סטרומאה. הזמר ביצע את השיר לראשונה ב-9 בינואר 2022, בלייב, במהלך ראיון בחדשות הערב של ערוץ הטלוויזיה הצרפתי TF1. השיר עוסק בדיכאון ובמחשבות אובדניות. זהו הסינגל השני מאלבומו השלישי, Multitude, העתיד לצאת ב-4 במרץ 2022. מידע על היצירה "L'enfer" באתר מיוזיק בריינז מילות השיר "L'enfer" באתר Genius סרטון השיר "L'enfer" באתר יוטיוב Petit, Cédric (10 בינואר 2022). "Stromae: l'enfer du mélange des genres". Le Soir (בצרפתית). נבדק ב-18 בינואר 2022. {{cite news}}: (עזרה) Huyghebaert, Pieterjan (10 בינואר 2022). "Stromae zingt nieuwe single live tijdens Franse tv-journaal: over donkere gedachten die hem in "de hel" deden leven". VRT (בהולנדית). נבדק ב-18 בינואר 2022. {{cite news}}: (עזרה) "Stromae "L'enfer" | (Radio Date: 14/01/2022)". radiodate.it (באיטלקית). נבדק ב-18 בינואר 2022. {{cite web}}: (עזרה)
שעיפורה

שעיפורה (בערבית شعيفورة) או ג'עיפורה (جعيفورة) הוא סלט מהמטבח הסורי. הסלט לרוב מורכב מגבינת שנקליש, עגבניות קצוצות, בצל ושמן זית. המנה ידועה גם בשם bāzarkān (بازركان), ולפעמים נקראת פשוט סלט שנקליש (سلطة شنكليش). לסלט יש כמה וריאציות. הוא עשוי לכלול מלפפון, פלפל ירוק, גזר, פטרוזיליה או נענע, קצוצים דק. מוגש כמתאבן לארוחת בוקר או ערב, במסעדות בבניאס, טרטוס או לטקיה, ובכפרים אחרים באזור החוף של סוריה. במהלך המאה ה-20 אוכלס מחדש אזור החוף ומרכז סוריה (חומס, חמה וסלמיה), והתושבים החדשים הביאו עמם את הסלט והגבינה. "31 – صناعة مشتقات الألبان( اللبنة – الشنكليش – الجبنة – القريشة – الكشك – الزبدة )". الرقمة (בערבית). 2013-03-22. נבדק ב-2021-07-29. "Arabic menu" (PDF). Yami Restaurant (בערבית). נבדק ב-2021-07-29. ""الشنكليش أو السوركي أو الشعيفورة".. مونة المطبخ الشعبي السوري". تلفزيون الخبر ::اخبار سوريا (בערבית). 2021-04-10. נבדק ב-2021-07-29.
רליש

רֶליש (מאנגלית: relish) הוא קונדימנט מבושל וכבוש העשוי מירקות חתוכים, פירות, מלפפונים חמוצים או עשבי תיבול. לרליש סוגים שונים במבחר מטבחים בעולם, ביניהם הצ'אטני ההודי (רוטב מתובל שמוגש לרוב עם מאכלים מהמטבח ההודי) והרליש הצפון אמריקאי(ריבת מלפפונים חמוצים שמוגשת עם נקניקיות או המבורגרים). בצפון אמריקה, המילה "רליש" משמשת לעיתים קרובות כדי לתאר מגוון סוגים של קונדימנט שעשוי מלפפון חמוץ קצוץ דק, שמיר ותבלינים מתוקים. רליש מורכב בדרך כלל מחתיכות ירק או פרי שבשל גודלן ניתן להבחין בהם ברוטב. ניתן להשתמש גם בעשבי תיבול, וחלק מסוגי הרליש, כגון כרמולה, מוכנים באמצעות עשבי תיבול ותבלינים. הרליש יכול להיות מורכב מסוג אחד או משילוב של ירקות ופירות, קצוצים גס או דק; המרקם ישתנה בהתאם לחיתוך, בדרך כלל הרליש אינו חלק כמו קטשופ. לרליש יש בדרך כלל טעם חזק המשלים או מוסיף למזון איתו הוא מוגש. בארצות הברית, הרליש המסחרי הנפוץ ביותר עשוי ממלפפונים כבושים ונמכר בתור רליש חמוצים. שתי גרסאות מובילות הן: רליש המבורגר (רליש חמוצים על בסיס קטשופ או רוטב) וריליש נקניקיות (רליש חמוצים על בסיס רוטב או חרדל). רליש מסחרי נוסף זמין בארצות הברית הוא תבלין מבוסס תירס. החברות היינץ, Vlasic וקלאוסן ידועות בארצות הברית כיצרניות של מלפפונים כבושים ורליש חמוצים. רליש בסגנון שיקגו הוא תבלין חמוצים מתוק המהווה מרכיב סטנדרטי בנקניקייה בבסגנון שיקגו. רליש חמוצים הוא מרכיב חשוב בסוגים רבים של הגרסה האמריקאית של רוטב טרטר. רליש נקניקיות מוגש בדרך כלל עם קומפלטוס צ'יליאני (סלנג מקומי לנקניקייה), הידוע גם בשם סלסה אמריקנה (רוטב אמריקאי) או בשם אמריקנה. צ'אטני קוקוס-מנגו ג'נטלמנ'ס ריליש מסטרדה תוצרת בית Alfeld, B.E.S. (2008). Pickles to Relish. Pelican Publishing Company. ISBN 978-1-4556-1043-3. נבדק ב-3 בנובמבר 2017. {{cite book}}: (עזרה) מדיה וקבצים בנושא רליש בוויקישיתוף תקני USDA עבור דרגות חמוצים (כולל רליש) מתכון רליש, באתר אנציקלופדיה בריטניקה (באנגלית) Amelia Jeanroy, Karen Ward, Canning and Preserving For Dummies, John Wiley & Sons, 2009-09-08, ISBN 978-0-470-50455-0. (באנגלית)
קייבסטאר

קייבסטאר (באוקראינית: Київстар) היא חברת טלקומוניקציה אוקראינית המספקת שירותי תקשורת והעברת נתונים המבוססים על מגוון רחב של טכנולוגיות ניידות וקבועות, כולל (4G (LTE. מובילה בין מפעילי הסלולר האוקראיניים מבחינת איכות האינטרנט הסלולרי. רשת הסלולר של קייבסטאר מכסה את כל ערי אוקראינה, כמו גם יותר מ-28 אלף יישובים כפריים, כל הנתיבים הלאומיים והאזוריים העיקריים, רוב חופי הים והנהרות. נכון לשנת 2020, היא מפעילת הסלולר הגדולה ביותר ואחת מספקיות האינטרנט הגדולות ביותר של גישה בפס רחב (שירות "אינטרנט ביתי") באוקראינה, ומשרתת כ-26 מיליון לקוחות ניידים ויותר ממיליון לקוחות אינטרנט בפס רחב קבוע (שירות "אינטרנט ביתי"). בבעלות החברה חמישה קודי רשת: 67, 68, 96, 97, 98. קייבסטאר היא גם אחת המובילות בגזרת OTT TV, המספקת גישה ליותר מ-250 ערוצי טלוויזיה. קייבסטאר יצרה את תשתית התקשורת הגדולה ביותר באוקראינה - כמעט 40,000 תחנות בסיס. החברה משתמשת ברשת סיבים אופטיים משלה באורך כולל של 44,000 ק"מ ורוחב פס של יותר מ-380 Gbit/s. מדיה וקבצים בנושא קייבסטאר בוויקישיתוף אתר האינטרנט הרשמי של קייבסטאר קייבסטאר, ברשת החברתית פייסבוק קייבסטאר, ברשת החברתית אקס (טוויטר) קייבסטאר, ברשת החברתית אינסטגרם קייבסטאר, ברשת החברתית טיקטוק קייבסטאר, סרטונים בערוץ היוטיוב Рейтинг українських операторів за якістю мобільного інтернету, ITsider.com.ua, ‏2020-02-15 (באוקראינית) a.slyusar_66, Kyivstar Today, kyivstar.ua, ‏2017-04-12 (באנגלית)
תהילים כ"ה

תהילים כ"ה הוא המזמור ה-25 בספר תהילים ומיוחס לדוד המלך. המזמור הוא אחד מארבעה עשר מזמורים הפותחים במילה 'לדָוִד'. קריאת הפרק הומלצה בספרי הסגולות כמועילה נגד כל צרה ומצוקה. מזמור כ"ה מורכב מעשרים ושניים פסוקים ומחולק לשלושה חלקים: המשורר מתפלל ומביע ביטחון באלוהים ומבקש כמה בקשות. האחת, עזרה מפני אויביו: "אַל אֵבוֹשָׁה אַל יַעַלְצוּ אוֹיְבַי לִי" (ב') בבקשתו השנייה מבקש המשורר הכוונה ולימוד כיצד להתנהג "הַדְרִיכֵנִי בַאֲמִתֶּךָ וְלַמְּדֵנִי כִּי אַתָּה אֱלֹהֵי יִשְׁעִי אוֹתְךָ קִוִּיתִי כׇּל הַיּוֹם" (ה'). בבקשתו השלישית הוא מבקש מאלוהים שיתעלם ולא יזכור לו את חטאיו. המשורר משבח את אלוהים ומודה על טובו והנהגתו הישרה של אלוהים בעולם: "טוֹב וְיָשָׁר ה' עַל כֵּן יוֹרֶה חַטָּאִים בַּדָּרֶךְ. יַדְרֵךְ עֲנָוִים בַּמִּשְׁפָּט וִילַמֵּד עֲנָוִים דַּרְכּוֹ" (ח'-ט'), לאור זאת מבקש המשורר מחילה על חטאיו וכפיות הטובה שלו "לְמַעַן שִׁמְךָ ה' וְסָלַחְתָּ לַעֲוֺנִי כִּי רַב הוּא" (י"א). לאחר מכן המשורר מדגיש כי הבוחר בדרך ה' יזכה לטוב: "מִי זֶה הָאִישׁ יְרֵא ה' יוֹרֶנּוּ בְּדֶרֶךְ יִבְחָר. נַפְשׁוֹ בְּטוֹב תָּלִין וְזַרְעוֹ יִירַשׁ אָרֶץ" המשורר מספר על עצמו כי הוא עצמו הולך בדרך זו ואכן זוכה לטוב בזכות זאת: "עֵינַי תָּמִיד אֶל ה' כִּי הוּא יוֹצִיא מֵרֶשֶׁת רַגְלָי" (ט"ו). המשורר חוזר לבקשתו הראשונה להצלה מאויביו: "רְאֵה אֹיְבַי כִּי רָבּוּ וְשִׂנְאַת חָמָס שְׂנֵאוּנִי. שׇׁמְרָה נַפְשִׁי וְהַצִּילֵנִי אַל אֵבוֹשׁ כִּי חָסִיתִי בָךְ" (י"ט-כ'). יחד עם זאת, המשורר מבקש להצליח ללכת בדרך הטובה (כ"א). המזמור מסתיים בתפילה לגאולת עם ישראל: "פְּדֵה אֱלֹהִים אֶת יִשְׂרָאֵל מִכֹּל צָרוֹתָיו". מאז תקופת הראשונים, נפוץ מנהג לומר מזמור זה בעת נפילת אפיים שלאחר תפילת העמידה. המנהג מוזכר לראשונה במחזור ויטרי, אך לבסוף נקבע דווקא כמזמור הקבוע לנפילת אפיים בנוסח הספרדים. בספר הזוהר נאמר כי בעת אמירת מזמור זה בשעת נפילת אפיים, יש לכוון למסור את הנפש. עוד נאמר בזוהר כי מי שאומר מזמור זה מבלי לכוון בו כראוי עתיד למות קודם זמנו. מחמת חשש זה רבים ממתפללי נוסח הספרדים חדלו מליפול אפיים בכלל, והם אומרים מזמור זה מבלי נפילת אפיים. מדיה וקבצים בנושא תהילים כ"ה בוויקישיתוף תהילים כ"ה, באתר ויקיטקסט ראו פרקים: כ"ד, כ"ה, כ"ו, כ"ז, כ"ח, ל"ב, ל"ד, ל"ה, ל"ז, ק"א, ק"ג, ק"י, קל"ח, קמ"ד. כל הסגולות הטמונות בפרקי תהילים, באתר מוקד תהילים ארצי, ‏כ"א בתמוז ה'תש"פ מחזור ויטרי, סדר שחרית, סימן צג. בעוד שבנוסח אשכנז התקבע המנהג לומר תהילים ו'. זוהר חלק ב', פרשת ויקהל, דף רב:. זוהר חלק ג', פרשת במדבר, דף קכא.. יעקב גרטנר, עיוני תפילה: מנהגים ותולדות, מכללת הרצוג – תבונות, אלון שבות תשע"ה, עמ' 172–175.